РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/51-24

10. мај 2024. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 10. МАЈА 2024. ГОДИНЕ

 Седница је почела у 19.00 часова.

 Седницом је председавала Милица Николић, председник Одбора.

 Седници су присуствовали чланови Одбора: Весна Недовић, Јасмина Палуровић, Снежана Јовановић, Сања Јефић Бранковић, Оља Петровић, Ристо Костов и Урош Ђокић.

 Седници су присуствовали и: Марко Милошевић, заменик члана Одбора Владана Заграђанина, Стефан Јањић, заменик члана Одбора Слободана Петровића, Жика Гојковић, заменик члана Одбора Милоша Гњидића и Горан Петковић, заменик члана Одбора Данијеле Несторовић.

 Седници нису присуствовали чланови Одбора: Ана Крстић, Татјана Пашић, Горан Петровић и Драган Николић, као ни њихови заменици.

Одбор је, на предлог председника, једногласно (12 гласова за) утврдио следећи

**Д н е в н и р е д:**

 1. Доношење одлуке о допунама Одлуке о образовању Радне групе за унапређење изборног процеса.

 **Прва тачка дневног реда:** Доношење одлуке о допунама Одлуке о образовању Радне групе за унапређење изборног процеса.

На основу члана 27. став 8. Закона о Народној скупштини, члана 44. став 6. и члана 48. став 2. Пословника Народне скупштине, предлажем да Одбор за уставна питања и законодавство донесе Одлуку о допунама одлуке о образовању Радне групе за унапређење изборног процеса.

Текст Одлуке гласи:

 1. У Одлуци о образовању Радне групе за унапређење изборног процеса 04 Број: 06-961/24 од 29. априла 2024. године, у тачки 4. додају се ст. 3. и 4. који гласе:

 „Чланови и заменици чланова Радне групе су овлашћени да прате примену члана 2. Закона о допунама Закона о јединственом бирачком списку, који је донет на Другој седници Првог редовног заседања Народне скупштине Републике Србије у 2024. години, одржаној 10. маја 2024. године.

 Услове за примену овлашћења из става 3. ове тачке обезбеђује Министарство државне управе и локалне самоуправе.“.

 2. Ова одлука ступа на снагу даном доношења.

 У дискусији је учествовао народни посланик Урош Ђокић.

 Одбор је одлуку донео већином гласова (10 гласова за, 1 против и 1 није гласао).

 Седница је завршена у 19.15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Милица Николић